Այս բո­լորով հան­դերձ խիստ կա­րեւոր զան­ցա­ռու­թիւն մըն էր կղզիի անու­նին դի­տումնա­ւոր կեր­պով սխալ ար­ձա­գան­գե­լը։ Ինչպէս դի­տել կու տայ ճար­տա­րապետ Զա­քարիա Միլ­տա­նօղ­լու Աղ­թա­մար անու­նը ու­նի հա­զարա­մեակէ աւե­լի ան­ցեալ։ Այս իրո­ղու­թիւնը յստակ ըլ­լա­լով հան­դերձ բո­լոր լրա­տու գոր­ծա­կալու­թիւննե­րը իրենց լու­րե­րուն մէջ ընդմիշտ գոր­ծա­ծեցին խե­ղաթիւ­րո­ւած Աք­տա­մար բա­ռը, որ ոչ մէկ կապ ու­նի կղզիի ան­ցեալին հետ։ Այս խե­ղաթիւ­րո­ւած անու­նի հե­ղինակն է եր­բեմնի տխրահռչակ մշա­կոյ­թի նա­խարա­րը, որ նոյն կո­պիտ փո­փոխու­թիւնը ըրած էր Անի քա­ղաքի հա­մար հա­զարա­մեայ Անին «Անը»ի վե­րածե­լով։ Ան նոյ­նիսկ հա­մար­ձա­կած էր ան­հե­թեթ պատ­ճա­ռաբա­նու­թիւն մը ընե­լու, ըսե­լով թէ «Որ­պէս Մշա­կոյ­թի նա­խարար ըն­դա­մէնը «İ» տա­ռի վրա­յի կէ­տը վե­րացո­ւեր եմ, այդքա­նին ալ իրա­ւունք չու­նի՞մ»։ Ափ­սոս որ այդ ան­հե­թեթու­թիւնը իւ­րա­ցուած էր բո­վան­դակ մա­մու­լի կող­մէ եւ յա­մառօ­րէն կը շա­րու­նա­կուի, թէ Աղ­թա­մարի եւ թէ Անիի անուննե­րու խե­ղաթիւ­րումը։